Gazli—Chimkent gaz quvuri. Gazli - CHIMKENT GAZ QUVURI — gaz magistrali. Janubiy Qozogʻistonni Buxoro (Gazli gaz-neft koni) tabiiy gazi bilan taʼminlash uchun qurilgan. G.— Ch.g.q. 1987 yilda ishga tushirilgan. Umumiy uz. 621 km (shu jumladan Oʻzbekiston hududida 312 km). Bu gaz yoʻlida 1220 mm li quvurlar yotqizilgan boʻlib, kompressor st-yalari qurilgan. Loyiha quvvati boʻyicha yiliga 8 mlrd. m3 gaz yetkazib beradi.